De syv utvalgte

De syv utvalgte (originaltittel: The Right Stuff) er en amerikansk historisk dramafilm fra 1983 regissert av Philip Kaufman. Filmen er en dramatisering av amerikanernes kappløp mot verdensrommet og handler rent konkret om de syv første astronautene som ble valgt ut til å delta i Mercury-programmet. Hovedrollene spilles av Fred Ward, Dennis Quaid, Ed Harris, Scott Glenn og Sam Shepard. Filmen er basert på Tom Wolfes bok med samme tittel fra 1979. 

De syv utvalgte regnes som meget autentisk i sin beskrivelse av de historiske hendelsene.

Den ble meget godt mottatt av filmanmelderne, men ble ingen stor publikumssuksess. Den vant fire Oscar-priser.

Handling 
Filmens handling starter i 1947 og amerikanernes forsøk på å bryte lydmuren på den øde flybasen Muroc Air Force Base (senere kjent under navnet Edwards AFB) ute i ørkenen i New Mexico. Mange på den tiden er av den oppfatning at det er umulig å fly raskere enn Mach 1, og at alle som prøver ville miste kontrollen over flyet og styrte i bakken, noe mange også gjør. Men den 14. oktober forandres det hele da Chuck Yeager, bryter lydmuren med det lille rakettflyet X-1. Bragden får imidlertid ingen publisitet fordi den hemmeligstemples av U.S. Air Force, som allerede var begynt å bli bekymret for forholdet til Sovjetunionen.

Handlingen flyttes så frem til 1953 ved samme flybase (nå omdøpt til Edwards Air Force Base), og derfra skildres forløpet, forberedelsene og gjennomføringen av Mercury-programmet. Programmet involverer syv astronauter, og det er disse som filmens hovedfokus er på.

Om filmen

Popularitet og økonomi 
The Right Stuff ble ingen stor publikumssuksess. Den innbrakte bare $21,5 millioner i USA. Den endte opp på en 33.-plass over de mest innbringende filmene i USA i 1983.

Produksjonskostnadene var på $27 millioner.

Filmanmelderne 
Den fikk meget god mottakelse av filmkritikerne, noe som gjenspeiles i at den har oppnådd så mye som 98 % på Rotten Tomatoes. Den amerikansk filmkritikeren Roger Ebert gav den toppkarakter i sin anmeldelse i 1983, og i 2002 førte han den opp på sin liste over «Great movies».

Priser 
Filmen ble i 1984 tildelt fire Oscar-priser i kategoriene lyd-effekter, klipp, lyd og musikk. Den ble ytterligere nominert i fire kategorier (blant annet i kategorien beste film). Året etter vant den Bodilprisen. Den ble også tildelt en Blue Ribbon Award, KCFCC Award, ALFS Award (ved London Critics Circle Film Awards) og en Golden Reel Award.

Det kan også nevnes at den ble nominert til en WGA Award ved Writers Guild of America, Hugoprisen, Directors Guild of America, en Eddie ved American Cinema Editors og en Golden Globe (for beste dramafilm).

Annet 
Filmen hadde en spesialvisning den 16. oktober 1983 ved Kennedy Center i Washington, D.C.. Den hadde allmenn premiere i USA 21. oktober 1983.

Den ble lansert i Norge under  tittelen De syv utvalgte. Den ble utgitt på DVD i 2003 under originaltittelen.

I rollene 

 Fred Ward - Virgil "Gus" Grissom
 Dennis Quaid - Gordon Cooper
 Ed Harris - John Glenn
 Scott Glenn - Alan Shepard
 Sam Shepard - Chuck Yeager
 Barbara Hershey - Glennis Yeager
 Lance Henriksen - Walter "Wally" Schirra
 Veronica Cartwright - Betty Grissom
 Jane Dornacker - Murch
 Harry Shearer og Jeff Goldblum - NASA rekrutterere 
 Kim Stanley - Pancho Barnes
 Pamela Reed - Trudy Cooper
 Scott Paulin - Donald K. "Deke" Slayton
 Charles Frank - Scott Carpenter
 Donald Moffat - Senator och Vice President Lyndon B. Johnson
 Levon Helm - Jack Ridley og fortelleren
 Mary Jo Deschanel - Annie Glenn

 Scott Wilson - Scott Crossfield
 Kathy Baker - Louise Shepard
 Mickey Crocker - Marge Slayton
 Susan Kase - Rene Carpenter
 Mittie Smith - Jo Schirra
 Royal Dano - Minister
 David Clennon - Liaison Man
 John P. Ryan - Sjef for det bemannede romprogrammet
 Eric Sevareid - Seg selv
 William Russ - Slick Goodlin
 Robert Beer - President Dwight D. Eisenhower
 Peggy Davis - Sally Rand
 John Dehner - Henry Luce
 Royce Grones - Jack Woolams
 Brigadgeneral Chuck Yeager - Fred
 Anthony Munoz - Gonzales
 David Gulpilil - Urinnbygger

Referanser

Eksterne lenker 
 

Dramafilmer fra USA
Historiske filmer fra USA
Filmer om den kalde krigen
Filmer fra 1983
Engelskspråklige filmer
Filmer om romfart
Filmer lagt til California
Eventyrfilmer fra USA